  Туспуктэм: Руслан Нуриахметов Наталия Сильвестрова Та арнялэн нырысети ӝыныяз Удмуртиын кезьытгес кариськоз. Со сярысь улосвыл Гидрометцентрлэн пресс-службаез ивортӥз. 7-тӥ тулыспалэ потон уе температура -20, нуназе -14 градусозь лэзькоз. 8-тӥ тулыспалэ, вирнуналэ, уйин температура -18…-23 градусозь усёз. Нуназе шунытгес кариськоз но ӝытлы -7…-12 градус котыр луоз. Уйин но ӵукна интыен бус вӧлскыны быгатоз.  Интыен лымы кӧня ке усёз. Ужан арнялэн кыкетӥ ӝыныяз шунытгес кариськоз. 9-тӥ тулыспалэ, покчиарняе, уйин -8…-13 градус возиськоз, ӵукна но нуназе температура -2…-7 градусозь ӝутскоз. Уйин быдэс шаерын кӧня ке но тросгес лымыялоз, берло нуналъёсы интыен ӧжыт лымы усёз. 10-тӥ тулыспалэ, удмуртарняе, уйин -7…-12, нуназе -4…-9 градус луоз. Сюресъёс вылын йӧвалег возиськоз. Нырысь-валысь чакланъёсъя, шутэтскон нуналъёсы лымыяны кулэ ӧвӧл, температура кӧня ке лэзькоз. Тегъёс: Удмуртия Гидрометцентр куазь  